**ОБЩИНСКА ИЗБИРАТЕЛНА КОМИСИЯ - НЕДЕЛИНО**

**Гр. Неделино, ул. „Александър Стамболийски“ № 104**

**Email:** **oik2118@cik.bg****, тел: 03072/92 36**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ПРОТОКОЛ
№ 37**

**НЕДЕЛИНО, 23.07.2021 г.**

Днес, 23.07.2021г. в 13:00 часа се проведе извънредно заседание на ОИК- Неделино, община Неделино област Смолян, ул. „Александър Стамболийски“ № 104, ет.5.

На заседанието присъстват 11 членове:

ЗАМ.- ПРЕДСЕДАТЕЛ: Сийка Миткова Какалашева

СЕКРЕТАР: Захаринка Младенова Петрова

ЧЛЕНОВЕ: Анастасия Стойкова Личева

Илияна Борисова Данчилова

Илиян Елтимиров Хаджиев

Диляна Любенова Войводова

Наталия Младенова Дюлева

Лазар Младенов Бабачев

Альоша Младенов Личев

Антоанета Атанасова Джамбазова

Ивет Младенова Дуганова

Заместник председателят на ОИК Неделино предложи следния дневен ред:

1. Предсрочно прекратяване на пълномощията на общинския съветник Стоян Стефанов Беширов и назначаване на следващия поред в листата за общински съветник.
2. Други

**По точка първа:**

**Относно:** Предсрочно прекратяване на пълномощията на общинския съветник Стоян Стефанов Беширов и назначаване на следващия поред в листата за общински съветник.

В ОИК – Неделино е постъпило писмо с вх.№ 55/22.07.2021г. и изх. № ЦУ01.14051 от 21.07.2021 г. от Комисия на противодействие на корупцията и за отнемане на незаконно придобито имущество гр.София , с което по същество се установява конфликт на интереси по отношение на Стоян Стефанов Беширов, в качеството му на общински съветник и лице, заемащо висша публична длъжност.

С Решение № 8534 от 14.07.2021г., постановено по адм. дело № 2897/2021г. на Върховен административен съд изцяло е потвърдено като законосъобразно Решение № РС-229-14-042 от 26.06.2019г. на КПКОНПИ, с което е установен конфликт на интереси по отношение на лицето Стоян Стефанов Беширов. Решение № 8534 от 14.07.2021г., постановено по адм. дело № 2897/2021г. на Върховен административен съд е окончателно и е в сила от 14.07.2021г.

Във връзка с гореизложеното и на основание чл. 87, ал. 1, т. 1 и т. 24, чл. 458 ал. 1 от Изборния кодекс, чл. 30, ал. 4, т. 11 и ал. 7 от Закон за местното самоуправление и местната администрация, Решение № 8534 от 14.07.2021 г., постановено по адм. дело № 2897/2021г. на Върховен административен съд, ОИК Неделино

**Р** **Е** **Ш** **И:**

1. **ПРЕКРАТЯВА** пълномощията на **Стоян Стефанов Беширов**, ЕГН: \*\*\*\*\*\*\*\*\*\*, избран за общински съветник от листата на Местна коалиция Национален фронт за спасение на България /Обединена социалдемокрация/, с решение № 126 – МИ Неделино от 28.10.2019г.
2. **ОБЕЗСИЛВА и АНУЛИРА** издаденото удостоверение № 13/ 28.10.2019г. за избран общински съветник на **Стоян Стефанов Беширов**, ЕГН: \*\*\*\*\*\*\*\*\*\*.
3. **ОБЯВЯВА** за общински съветник в Общински съвет Неделино поставената под № 4 в кандидатската листа на Местна коалиция Национален фронт за спасение на България /Обединена социалдемокрация/ –  **Десислава Милкова Хаджиева**, ЕГН: \*\*\*\*\*\*\*\*\*\*.
4. **ДА СЕ ИЗДАДЕ** удостоверение на избраната за общински съветник **Десислава Милкова Хаджиева**, ЕГН: \*\*\*\*\*\*\*\*\*\*.
5. Копие от настоящото решение да се изпрати на Г-н Стоян Стефанов Беширов, Г- жа Десислава Милкова Хаджиева, Общински съвет гр. Неделино и на Комисията за противодействие на корупцията и за отнемане на незаконно придобитото имущество за сведение.

На основание чл. 87, ал. 2 от ИК решението да се обяви незабавно чрез поставяне на общодостъпно място в сградата на информационното табло на ОИК Неделино, намиращо се на входа на община Неделино и да бъде публикувано на интернет страницата на ОИК Неделино.

Настоящото решение подлежи на обжалване по реда на чл. 88 от ИК.

Настоящото решение е прието по Протокол № 37/23.07.2021 г. от заседание на Общинска избирателна комисия – Неделино.

Гласували както следва:

ЗА предложението: **11 членове**

Против: **0 членове**

**По точка втора**

**Други -** няма постъпили предложения

След изчерпване на точките по дневния ред ОИК Неделино приключи своето заседание в 14:00 часа.

Заместник председател:

Сийка Миткова Какалашева

Секретар:

Захаринка Младенова Петрова